Diari Oficial de la Generalitat Valenciana


Sumari del DOGV 4327, del 03-09-2002 (2002/9303)

Informació pública de l'aprovació del projecte d'urbanització i programa d'actuació integrada formulat per Bamesa Aceros, SL, per al desenvolupament del sector número 9.
-------------------------------------------------------------------------------------------------------------------------------------------------------------------------

### Dades del document

Número de DOGV
:   4327

Data del DOGV
:   03-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9303


Organisme emissor
:   Ajuntament de Segorbe

Tipus de document
:   Anunci

Informació pública de l'aprovació del projecte d'urbanització i programa d'actuació integrada formulat per Bamesa Aceros, SL, per al desenvolupament del sector número 9. [2002/M9303]
  
L'Ajuntament en Ple, en sessió celebrada el dia 30 de juliol de 2002, va adoptar d'entre altres, el següent acord:
  
Aprovació del programa d'actuació integrada per al desenvolupament del sector número 9, projecte d'urbanització i adjudicació a Bamesa Aceros, SL.
  
Vista la proposta del programa d'actuació integrada presentada per Bamesa Aceros, SL, representada pel senyor Alejandro Quintanilla Cornudella, per al desenvolupament del sector número 9 del Pla General d'Ordenació Urbana de Segorbe, amb els documents expressats en els apartats A) i B) de l'article 32 de la Llei Reguladora de l'Activitat Urbanística, açò és, justificació de la innecessitat de cèdula d'urbanització i projecte d'urbanització amb els continguts expressats en l'article 29.4 de la llei i articles 140 i 141 del Reglament de Planejament de la Comunitat Valenciana. Així com pla parcial, homologació i estudi d'impacte ambiental.
  
Vist que de conformitat amb el que disposen els articles 34, 45.2, 46 i altres disposicions d'aplicació de la Llei Reguladora de l'Activitat Urbanística, l'Ajuntament en Ple, en sessió del dia 7 de maig de 2002, va resoldre sotmetre a informació pública la proposta de programa, homologació, pla parcial i projecte d'urbanització, així com l'estudi d'impacte ambiental, de conformitat amb el que disposa l'article 22 del Decret 162/1990, de 15 d'octubre, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, de la Generalitat Valenciana; es remetrà avís amb el contingut del dit acord al domicili fiscal dels qui consten en el cadastre com a titulars de drets afectats per l'actuació proposada sense que en el període concedit a l'efecte es presentara cap al·legació.
  
Atés que els anuncis esmentats anteriorment es van publicar en el Diari Oficial de la Generalitat Valenciana número 4.259, de 29 de maig de 2002, i número 4.265, de 6 de juny de 2002.
  
Vist que el dia 11 de juny de 2002, el senyor Alejandro Quintanilla Cornudella, en representació de Bamesa Aceros, SL, va presentar en plica tancada, la proposició juridicoeconòmica a la proposta de programa sotmesa a informació pública, i vist que transcorregut el termini atorgat es va procedir a la seua obertura.
  
Vist que en el termini dels 10 dies hàbils següents a l'obertura de les pliques, no s'ha presentat cap al·legació.
  
Atés el que disposen els articles 34 i 47 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i l'article 136 i següents del Reglament de Planejament, dels quals es desprén que este Ajuntament té competència per a l'aprovació definitiva del programa d'actuació integrada i projecte d'urbanització.
  
Atés el que disposa l'article 55 en relació amb l'article 38 de la llei esmentada, és procedent aprovar provisionalment el pla parcial i el document d'homologació del sector.
  
Atés que les dites aprovacions han de quedar supeditades a l'aprovació definitiva de l'homologació, pla parcial i estudis d'impacte ambiental, de conformitat amb el que disposa l'article 55 en relació amb l'article 38 de la llei i l'article 136.2 del Reglament de Planejament de la Comunitat Valenciana.
  
Atés que el programa d'actuació integrada proposat resulta beneficiós per als interessos generals de la població, ja que el fi industrial perseguit proporcionarà una empenta econòmica tant a Segorbe com a la seua comarca, pel nombre de llocs de treball de nova creació que es pressumix seran necessaris en el desenvolupament de l'activitat industrial que es projecta implantar en el sector.
  
Vists els informes emesos en què s'assenyala que s'ha seguit el procediment establit en la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, Reglament de Planejament, Llei d'Impacte Ambiental, i resta de legislació concordant d'aplicació, per a l'aprovació de l'homologació, pla parcial, estudi d'impacte ambiental, programes d'actuació integrada i projectes d'urbanització.
  
 L'Ajuntament en Ple, per unanimitat dels 12 membres presents, dels tres que el componen, va acordar:
  
Primer
  
Aprovar provisionalment el document d'homologació i pla parcial del sector número 9, d'ús industrial del Pla General d'Ordenació Urbana de Segorbe, supeditant la present aprovació a la resolució favorable de l'estudi d'impacte ambiental per la conselleria competent. Remetre còpia de l'expedient tramitat a la Conselleria d'Obres Públiques, Urbanisme i Transports instant l'aprovació definitiva.
  
Segon
  
Aprovar definitivament el projecte d'urbanització i programa d'actuació integrada formulat per Bamesa Aceros, SL, per al desenvolupament del sector número 9, ús industrial del Pla General d'Ordenació Urbana de Segorbe, de conformitat amb el que disposa l'article 136.2 del Reglament de Planejament i altres disposicions d'aplicació. El present acord queda supeditat a l'aprovació definitiva dels documents urbanístics esmentats en el punt anterior.
  
Tercer
  
Decidir la modalitat de gestió, la gestió indirecta, delegant la condició d'agent urbanitzador a favor de la iniciativa empresarial que s'expressarà.
  
Quart
  
Adjudicar a Bamesa Aceros, SL, representada pel senyor Alejandro Quintanilla Cornudella, l'execució del programa d'actuació integrada per al desenvolupament del sector número 9 industrial del Pla General d'Ordenació Urbana vigent, d'acord amb l'alternativa tècnica i proposició juridicoeconòmica presentades, quedant condicionada l'adjudicació al depòsit de la garantia que s'expressarà i a la subscripció del conveni urbanístic, així com a la seua inscripció en el registre de programes i agrupacions d'interés urbanístic. Tot això supeditat a l'aprovació definitiva per la Conselleria d'Obres Públiques, Urbanisme i Transports de l'homologació modificativa i pla parcial, i de l'estudi d'impacte ambiental per la Conselleria de Medi Ambient.
  
Quint
  
Requerir a Inmobiliaria Bamesa Aceros, SL, perquè deposite en la tresoreria municipal la garantia corresponent al 7% dels costs d'urbanització, en el termini de 15 dies, i perquè, en el termini de 30 dies, subscriguen el conveni urbanístic proposat.
  
Sext
  
Traslladar el programa objecte d'aprovació i adjudicació a la Conselleria d'Obres Públiques, Urbanisme i Transports, de conformitat i als efectes que disposa l'article 47.7 de la Llei Reguladora de l'Activitat Urbanística.
  
Sèptim
  
Remetre el projecte d'urbanització a la Conselleria d'Obres Públiques, Urbanisme i Transports, en compliment del que disposa l'article 59.3 de la llei esmentada abans.
  
Octau
  
Publicar l'aprovació del programa d'actuació integrada per al desenvolupament del sector número 9 en el Butlletí Oficial de la Província de Castelló, i del corresponent projecte d'urbanització en el Diari Oficial de la Generalitat Valenciana, tal com disposen els articles 59.4 i 34 de la Llei 6/1994, de 15 de novembre.
  
Nové
  
Notificar este acord als propietaris, i fer-los saber que, segons el que disposa l'article 71.3 de Llei Reguladora de l'Activitat Urbanística, podran optar per retribuir a l'urbanitzador en metàl·lic, sempre que se sol·licite mitjançant document públic i es notifique a l'urbanitzador i a l'ajuntament en els 10 dies següents a la recepció d'esta. La sol·licitud s'acompanyarà de garantia -real o financera- bastant, que assegure el desemborsament de la retribució amb caràcter previ a l'exercici de qualssevol accions contra la seua liquidació.
  
Deu
  
Contra el present acord, que posa fi a la via administrativa, podran els interessats interposar en el termini d'un mes, recurs potestatiu de reposició, o, en el termini de dos mesos comptats a partir del següent al del rebut d'esta notificació, recurs contenciós administratiu davant la sala d'esta jurisdicció del Tribunal Superior de Justícia de la Comunitat Valenciana, de conformitat amb el que disposen els articles 116 i 117 de la Llei 30/1992, de 26 de novembre, i l'article 46 de la Llei 29/1998, de 13 de juliol.
  
Cosa que es fa pública als efectes que disposa la legislació urbanística.